fr da da da da da da da en da en de en en da da da da da da nn da da da da da da da da da da da nb fr de da de it da pl da pl da en en da pl da es da de it da pl da pl da ca en da pl da pl da en it da pl da de da en de en da ru de en da ru de en da ru da en da ru da en fr da en en fr da en en en da ru de en da ru de en da ru da en da ru da en fr da en en fr da en de en da ru de en da ru de en da ru da en da ru da en fr da en en fr da en ca en da ru de en da ru de en da ru da en da ru da en fr da en en fr da en en en da ru de en da ru de en da ru da en da ru da en fr da en en fr da en da da fr fr fr da it fr da it fr da da en da id da la da da pl da de nn da de de da id da da da da da da da en da en de en en de da da nb de nl da en
Louis-Hansen Fonden - Om Fonden - Louis-Hansen Fonden
Aage og Johanne Louis-Hansens Fond er en erhvervsdrivende fond,
som uddeler til almennyttige formål
På initiativ af Fru Johanne Louis-Hansen blev Direktør, civilingeniør Aage Louis-Hansens Mindefond oprettet i 1969. Fonden tog senere navneforandring til det nuværende Aage og Johanne Louis-Hansens Fond.
I april 2015 stiftede Fonden datterselskabet Aage og Johanne Louis-Hansen A/S. Dette selskab har overtaget alle Fondens aktier i Coloplast A/S og ejer godt 11 % af kapitalen samt råder over godt 15 % af stemmerne i Coloplast A/S. Ændringen i ejerskabet bundede i et ønske om at udvide den finansielle fleksibilitet og fremtidssikre Fonden ved at opnå bedre mulighed for at styre indtægtsstrømmen, så den tilpasses legatuddelingerne.
Fonden uddeler primært til almennyttige formål og har over årene haft en stigende uddelingsaktivitet, som forventes at fortsætte fremover.
Historien om Coloplast A/S begyndte i 1954, da fabrikant af plastemballager, civilingeniør Aage Louis-Hansen, blev kontaktet af hjemmesygeplejerske Elise Sørensen, der spurgte, om Aage Louis-Hansens firma Dansk Plastic Emballage (DPE) kunne producere hendes opfindelse, en stomipose. Længerevarende kontakter om sagen endte med, at DPE overtog produktions- og salgsrettighederne til opfindelsen. Stomiposen fik navnet Coloplast. I 1957 stiftede Aage og hustru Johanne Louis-Hansen selskabet Dansk Coloplast A/S til at overtage forretningsudviklingen for stomiposen.
Dansk Coloplast A/S hedder i dag Coloplast A/S. Selskabet har over årene udviklet sig til en globalt arbejdende koncern med datterselskaber i en lang række lande.
I 1966 døde civilingeniør Aage Louis-Hansen. 3 år efter oprettedes ”Direktør, civilingeniør Aage Louis-Hansens Mindefond” på initiativ af direktør, fru Johanne Louis-Hansen. Fonden oprettedes ”for at hædre civilingeniør Aage Louis-Hansens minde gennem legatydelser eller anden støtte til slægtninge, personer med tilknytning til de af civilingeniør Aage Louis-Hansen grundlagte virksomheder, andre personer og almene formål.” Fru Johanne Louis-Hansen var formand for fonden fra stiftelsen og indtil 1995.
Aage og Johanne Louis-Hansens Fond fik sit navn ved sammenlægningen i 1997 af ”Direktør, civilingeniør Aage Louis-Hansens Mindefond”, oprettet 1969, og ”Aage og Johanne Louis-Hansens Familiefond”, oprettet i 1982.
Fondens indtægter var i mange år ikke store. Knapt 2/3 dele af disse uddeltes som personlige hæderslegater o. lign. mens resten uddeltes til almene formål. I 1986 ændrede Fonden uddelingsstrategi således, at almene formål i takt med stigende indtægter i videre omfang blev tilgodeset. Ingen del af Fondens formue eller dennes afkast kan i fremtiden tilbageføres til de stiftende selskaber eller personer, men kan alene anvendes som beskrevet i fundatsen.
Fondens fundats kan læses her:
Aage og Johanne Louis-Hansens Fonds bestyrelse skal bestå af 3-5 uberygtede, myndige og vederhæftige mænd eller kvinder.
49 18 40 22 / 30 18 87 10 christine@louis-hansenfonden.dk
49 18 40 23 nina@louis-hansenfonden.dk
49 18 40 26 turf@louis-hansenfonden.dk
49 18 40 24 maria@louis-hansenfonden.dk
49 18 40 24 mette@louis-hansenfonden.dk
Det støtter vi ikke
Aage og Johanne Louis-Hansens Fond